REFERAT FRÅ MØTE OM UTBYGGING AV VÅGALEIRA

TID: 18.6.2018 KL 1800

STAD: AUDITORIET PÅ ERGAN I BUD

Oppmøtte: 82 forutan kultursjefen reguleringsarkitekt Wanida Veivåg og Rune Iversen

Møtet vart opna av kultursjefen som inviterte til ein open prosess for å avklare arealbruken i området kring Vågaleira. Ho la fram ulike idear som grunnlag for diskusjon og innspel. Ein av dei kommunale reguleringsarkitektane Wanida Veivåg la fram eit alternativ med forslag til utforming av området og med eksempel på bygg som kunne vere aktuelle.

Bjørn Olav Kleppen la fram eit historisk prospekt av området og utviklinga av det sidan 1840 då den første brua over Hostadelva vart bygd. Dette var brua over indre og ytre området i Buaværet. Denne elva munna ut i Bergavågen. Ovste delen av Bergavågen utgjer det vi i dag kallar Vågaleira. Dette er eit oppfylt område i dag og aktuelle problemstillingar er om vi skal grave opp igjen denne delen eller om vi berre skal la det vere slik det er i dag. Ny betongbru over elva vart bygd omkring 1920. Området vart oppfylt med mudringsmasse frå hamnearbeidet i 1960 åra og fylte med det igjen det som var ruskedungen i gamle Bud Kommune. Han kunne også hugse at brennbart materiale vart brendt om fredagsettermiddagen og eimet hang lenge over været i stille dagar.

Hanne leiar diskusjone som fulgte. Det var stor interesse for prosjektet og mange hadde ordet i det ordskiftet som følgde. Vi har notert følgjande innspel:

* ta vare på gamle namn i området som Maritvågen, Tungehaugen med fleire
* åttringen og åttringnaustet plassering og storleik
* værutsett område med overfløyming ved springflo
* Ikkje for høge hus. Ta hensyn til nausta som står der frå før. Mønehøgde på maksimalt 7 meter
* Tenk heilhet
* Møteplasser for alle, grøntareal, trening og leik
* Ønsker et åpent og luftig inntrykk.
* Hugs å høyre med dei unge kva dei ønskjer seg!
* Moderne eller tradisjonell arkitektur?
* leggje ideane ut slik at alle kan sjå utvikling i prosjektet
* lyssetting av området er viktig for trivsel og tilgjenge
* bruke enkle midlar for å få mest ut av prosjektet og slik halde kostnadane nede
* er det aktuelt å sprengje ut delar av området for å kunne halde på vatnet i området
* oppdemming ved utløpet for å halde vatnet inne i indre del av vågen
* fordel med kommunalt engasjement i saka
* tidsperspektivet 1 til 5 år for gjennomføring.
* garasjeanlegget
* kanskje ein voll opp mot husvære ved gamle Bud Damekonfeksjon kan danne bakteppe for eit garasjeanlegg og framkant av eit atrium  med scene?
* skape ein plass folk vil bruke heile året – tenk bruk for alle sesongar
* kva kan vi gjere med gamlevegen forbi mellom anna avdøde Broder Helle sitt hus
* eit alternativ kan vere å danne kunstige vassspeil i det området som alt ligg der
* Redusere utgravinga til deler av tomta
* kan området romme aktivitetar som næring, mat og kunst?
* kan utleige av rorbuer vere eit alternativ i kommunal regi?
* ikkje høge tre som stengjer for utsikt og ikkje høge bygg som gjer det same
* kan det vere eit alternativ berre å anlegge park?
* skal bubilar inn i området eller kan det vere meir aktuelt andre stader som i klippfiskhenge ved Kjekså.
* kan vi legge til rette for ulike aktivitetar, fiske er det aktuelt i området
* hugse lys og rom mellom bygga
* kva skal vi gjere med ballbingen. Dei som bur der brukar han ikkje meir, men gjestar?
* vi må ha fleire slike møter
* vi må ikkje vere redde for vegetasjonen også trær kan ha sin plass i Buaværet.

Hanne avslutta møtet og vart møtt med takksemd og aklamasjon for sitt initiativ for Buaværet.